Enquesta sobre la gratuïtat de i2

Presentació dels resultats de l’enquesta realitzada als municipis de Catalunya per part de l’Associació Catalana de Municipis. Setembre de 2022

# ÍNDEX

##

1. INTRODUCCIÓ 3

2. INFORMACIÓ SOBRE L’ENQUESTA 4

3. RESUM DE L’ENQUESTA 5

3.1. Tipologia d’ens que han participat 5

3.2. Resultats de l’enquesta 7

4. CONCLUSIONS 11

ANNEX I. ENQUESTA 13

1. INTRODUCCIÓ

El Govern va aprovar el 21 de juny l’escolarització gratuïta per a les famílies de P2 en les escoles bressol públiques, i al mateix temps va acordar garantir el finançament en els propers exercicis. Segons l’executiu, la gratuïtat facilitarà l’accés de les famílies a aquest nivell educatiu, aportant beneficis de caràcter pedagògic i social.

D’aquesta forma, aquest curs escolar 2022-2023 ja s’ha aplicat l’exempció de la quota en les llars d’infants de titularitat de la Generalitat i les municipals, aquestes mitjançant el finançament per part de la Generalitat – que suposa un mòdul fix de 1.600 euros per plaça ocupada i any.

D’altra banda, l’acord garanteix la convocatòria pública per a la concessió de subvencions a les llars d’infants de titularitat privada perquè s‘apliquin a les famílies els descomptes corresponents i proporcionals per P2. Està fixat en un import de 800 euros per cada alumne i curs, i 800 euros addicionals per a l’alumnat vulnerable.

L’acord assegura el finançament per als cursos escolars 2022-2023, 2023-2024, 2024-2025 i 2025-2026 i - d’acord amb les disponibilitats pressupostàries – preveu incorporar el finançament del primer i segon curs del primer cicle d’educació infantil.

Conscients de les inquietuds dels ajuntaments davant la imminent implementació de l’Acord Marc de finançament del cost de escolarització per a les famílies d’infants a i2 a les llars d’infants i escoles bressol de titularitat municipal, des de l’ACM vàrem elaborar una enquesta per als municipis per tal de poder conèixer la situació als municipis del mapa escolar de les escoles bressol.

2. INFORMACIÓ SOBRE L’ENQUESTA

El format de l’enquesta ha sigut a través del google forms des del compte de l’ACM, per tal de facilitar i agilitzar el disseny d’aquesta.

El bolcatge de les dades de l’enquesta està disponible en format .xls.

L’enquesta ha anat dirigida a tots els municipis de Catalunya.

L’Associació Catalana de Municipis ha fet difusió de l’enquesta a través del correu electrònic als municipis objecte de l’estudi (947).

El període per a contestar l’enquesta ha estat d’aproximadament un mes. Aquesta es va enviar el dia 1 d’agost de 2022 i aquest informe s’elabora en data 1 de setembre de 2022 amb la recepció de 96 respostes.

3. RESUM DE L’ENQUESTA

**3.1. Tipologia d’ens que han participat**

**Respostes rebudes:**

Els resultats és el que tot seguit es reflecteix amb un total de **96 ens locals** que han donat resposta a l’enquesta.

Representa el **10,14 % dels municipis**.

**3.2. Resultats de l’enquesta**

23 ajuntaments manifesten que no poden cobrir la demanda amb els espais que disposen

Principal motius:

1. Més demanda que oferta malgrat les escoles bressol privades del municipi tenen places vacants
2. No disposen d’escola bressol al municipi

70 ajuntaments manifesten que disposen d’espais suficients per cobrir la demanada, ara bé, d’aquests, 17 han pres mesures com obrir noves aules per aquest proper curs escolar 2022-2023.

Principals motius:

1. Han hagut d'obrir noves aules per tal de fer front al volum d'infants preinscrits i matriculats per aquest proper curs escolar
2. Perquè són escola rural dins una ZER. Es poden posar tots els infants en una sola aula, amb espai suficient, validat pel departament
3. S’han creat grups mixtes

Inconvenients que manifesten aquestes escoles bressol:

* Que els ha augmentat la demanda del servei de menjador escolar, la qual cosa implica més professionals per acollir la demanda
* Es matricula viva durant tot el curs escolar, la qual cosa vol dir que durant tot el curs es poden anar matriculant alumnes amb l’inconvenient que es possible que no hi hagi plaça vacant

Dels 96 ajuntaments que han respòs, el 61,5% manifesten que hi haurà desequilibri entre el cost de la plaça i l’establert per la Generalitat.

Els principal motius que manifesten són:

**3.3. Altres consideracions que han considerat els municipis**

* Podem estar d’acord en el benefici que suposa per a molts infants la possibilitat d'assistir a la llar infants. Però no s'ha tingut en compte als ajuntament per veure quina és la seva realitat i si ho poden assumir. Els pressupostos són anuals, i dificulta aconseguir els recursos de personal que farà falta dins d'un exercici que ja té un pressupost establert. Amb temps per treballar-ho, i enforcar-ho al curs seguent, hagués donat temps d'incorporar en els pressupostos els increments que es necessiten a les partides.
* Fa falta línies de subvencions per inversió a les llars municipals
* La gratuitat no cobreix tot el servei. (Juliol, Setmana Santa, Nadal, material, assegurança, ...). El servei de Llar es important per els pobles amb poca població, però el cost supera els ingressos. Caldria més ajut públic.
* A nivell polític voldríem destacar que quan mes atesa, acompanyada i vinculada amb el sistema educatiu, estigui la població escolar de zero a tres i fins a sis anys, reduirem el fracàs escolar.
* Les escoles bressol municipals atenen un número molt elevat d'alumnat amb necessitats educatives especials. Caldria preveure la necessitat de poder disposar més professionals per atendre aquest alumnat. Alhora d'establir la quantia d'aquest mòdul fix potser no és quelcom que la Generalitat ha tingut en compte. Tambè potser convindria regular el número de places de NEE per estança, tal i com es fa a educació obligatòria, la reserva de places per NEE i el repartiment equitatiu entre els diferents centres educatius. La gratuïtat de l'I2 tambè pot provocar un increment en l'ús del menjador, famílies que fins ara com que havien de pagar l'escolaritat malauradamnet no es podien permetre assumir el cost del menjador i ara sí, el que pot significar la necessitat de contractar més educadores per la franja de menjador i dormitori.
* Escola bressol rural: l'únic pagament que es demana (de 5000-6000€) hauria d'estar subvencionat, si no tens molts alumnes no es pot assumir
* La iniciativa de la subvencionar I2 esta molt bé, però ha estat una mica precipitat, caldria haver informat més a les families amb infants del 2020. Sí el curs vinen es preveu la gratuitat de I1, s'ha de fer amb temps.
* Els ajuntaments continuare oferint bonificacions pels serveis extraordinaris: menjador, acollida matinal i permanència de tarda.
* Agrairïem que es tinguin en compte les situacions particulars de cada municipi, sobretot dels petits, ja que és un servei indispensable i ens és difícil fer-hi front econòmicament.
* S'aposti més des de l'administració per l'educació dels 0 als 3 anys.
* S'hauria de avaluar si com a Generalitat s'ha de fer una aportació més elevada.... amb 1600 euros l'any i amb IPC desbordat ens veiem amb l'obligatoriatat de pujar els sous als treballadors de cara l'any que ve i si seguim cobran 1600 euros per alumne de P2 ho portem clar...
* Crec fermament en la gratuïtat de l'ensenyament, però aquesta nostra etapa educativa s'ha de dignificar. Cal un bon conveni dels i les professionals que s'hi dediquen, s'han d'abaixar les ràtios i crear més escoles. Sobretot en municipis nombrosos, on serà molt fàcil que el curs vinent no hi hagi places per a tothom. Realment se li ha de donar la importància que es mereix com a importantíssima etapa educativa. Se'ns ha de considerar com la resta d'etapes i cicles educatius.
* La Generalitat hauria de posar més mitjans i facilitar els tràmis si volem ampliar
* Caldria tenir més en compte als Ajuntaments a l’hora de prendre decisions que finalment, com s’està veient, afectaran negativament el pressupost municipal
* Considerem que, el finançament per part de la Generalitat produirà segregació, ja que el perfil dels usuaris està canviant
* Tot això s'hauria d'haver consultat abans. Hi ha moltes famílies del municipi que s'han quedat fora. Mai hem tingut tanta demanada com ara.
* La matrícula varia al setembre per noves incorporacions
* Caldria canviar, oficialment, les ratios per infants
* Els Ajuntaments petits estem ofegats de suportar despesa que no es pertoquen de tot tipus, sanitaris, educatius, serveis, etc ...

4. CONCLUSIONS

En l’enquesta, han participat un 10,5 % dels municipis de Catalunya. Podem considerar que la mostra representa l’heterogeneïtat del país.

Podem estar d’acord en els beneficis que suposa per a molts infants la possibilitat d'assistir a la llar infants. Però, no s'ha tingut en compte als ajuntament per veure quina és la seva realitat i si ho poden assumir.

* **La mesura ha estat presa de manera unilateral i sense tenir en compte la planificació dels municipis.**

Destacar la decisió unilateral de la Generalitat que ha trencat l'equilibri del servei d'escoles bressol i destacar la decisió presa sense cap mena de planificació per afrontar l'esperat increment de demanda, fet que ha provocat un malestar a les famílies que s'ha dirigit cap els Ajuntaments

* **Podem afirmar que la majoria dels municipis han pogut cobrir la demanda per aquest curs 2022-2023**

Podem afirmar que la capacitat de resposta ràpida dels municipis ha facilitat poder donar resposta a l’increment de demanda que han sofert una gran part dels municipis de Catalunya, ja sigui adaptant espais per poder incorporar nous grups, algunes, al ser escoles rurals, han pogut ubicar tots els infants en una sola aula, amb espai suficient, validat pel departament i altres han creat grups mixtes

Ara bé, això ho compartat: un augmentat de la demanda del servei de menjador escolar, la qual cosa implica més professionals per acollir la demanda; al ser matricula viva durant tot el curs escolar, la qual cosa vol dir que durant tot el curs es poden anar matriculant alumnes amb l’inconvenient que es possible que no hi hagi plaça vacant

* **Podem afirmar que el defècit del servei serà major que en anys anteriors**

Els municipis posen de manifest que el servei d’escola bressol és un servei imprensindible, sobretot per aquelles zones més rurals per evitar el despoblament. S’hauria de tenir en compte les situacions particulars de cada municipi, ja que és un servei indispensable però difícil fer-hi front econòmicament.

Aquesta mesura ha suposat un increment de la demanda i en conseqüència un increment del professorat i dels serveis associats. Alhora un increment de les beques de menjador. La qual cosa suposo més despesa pels ajuntaments que el Departament no ha contemplat.

**ANNEXOS**

ANNEX I. L’ENQUESTA

**Text introductori**

Benvolgut/da alcalde/essa,

Des de l'Associació Catalana de Municipis us fem arribar una petita enquesta (un mínim de temps màxim) per conèixer la situació als municipis del mapa escolar de les escoles bressol.

Conscients de les inquietuds dels ajuntaments davant la imminent implementació de l’Acord Marc de finançament del cost de escolarització per a les famílies d’infants a i2 a les llars d’infants i escoles bressol de titularitat municipal, volem recopliar informació de les dades de l'alumnat de cara al curs vinent per traslladar-les al Departament d'Educació i fer una previsió més acurada, en el marc de la Comissió de seguiment que es va constituir.

Per respondre a l'Enquesta podeu clicar en el següent enllaç:

**Camps de l’enquesta**

Nom de l'ens local

Nom de la persona que contesta l'enquesta

Comarca

Província

Bloc 1. Places P1

1. Quantes places de P1 ofereix la vostra escola bressol?
2. Quina demanda/preinscripció heu rebut de P1 per al proper curs 2022-2023?
3. Quants alumnes matriculats finalment a P1 aquest proper curs 2022-2023?

Bloc 2. Places P2

1. Quantes places de P2 s’ofereixen a la vostra escola bressol?
2. Quina demanada heu rebut de P2 per al proper curs 2022-2023?
3. Quants alumnes matriculats a P2 aquest proper curs 2022-2023?

Altres qüestions

1. Amb les sol·licituds que heu rebut, disposeu d’espais suficients i adequats per encabir tota la demanda pel curs 2022-2023?

Observacions

1. Preveieu que hi haurà desequilibri entre el cost de la plaça establert per la Generalitat i el cost real de la plaça?

Per què?

1. Voleu fer alguna altra consideració?